rlitschk/wikidir huggingface dataset:
Joost Hans Johannes Posthuma (* 8. März 1981 in Hengelo) is en ehmalger nedderlannsch Radrennfohrer. Posthuma wurr 2004 bi dat Team Rabobank Profi un kreeg dor en Verdrag bit 2006. Vörher weer he all twee Johr lang för de Nahwussmannschap vun Rabobank fohren. Sien Spezialdisziplin weer dat Tietfohren un dor kunn he bi de Vuelta a España all en teihnten un elften Platz halen. Sien eerst Profisieg gelung hüm bi sien eerst ProTour-Rennen Paris–Nizza nah en spoodriek Utrietversöök. 2005 nehm he to'n eersten Mal an de Tour de France deel . Bi sien tweet Deelnahm 2006 droog he wiels de eerst Deelstreck dat witt Trikot as best Youngster. An' 18. April 2007 is Posthuma in't Mönsterland bi en Trainingsunfall swoor to Malör kommen. Nah sien Verletzung kunn he aber all in' Juli vun dat sülvig Johr de Sachsen-Tour winnen. Wiedere Rundfohrtsige schaff he in de folgend Johren bi de Dree Daag vun De Panne, de Luxemburg-Rundfohrt, beid in 2008 un de Ruta del Sol in dat Johr 2009. Nah de Saison 2012 hett he sien Loopbahn afslooten. 2003 Prolog Tour de Normandie Gesamtwertung Olympia's Tour Gesamtwertung Internatschonale Döringen-Rundfohrt 2004 Gesamtwertung un een Deelstreck Circuit de Lorraine 2005 een Deelstreck Paris–Nizza
Archibald „Archie“ Stout (* 30. März 1886 in Renwick, Iowa; † 10. März 1973 in Los Angeles, Kalifornien) weer en US-amerikaanschen Kameramann. Stout hett vör sien Loopbahn bi’n Film verschedene Beropen utöövt. To’n Bispeel weer he Manager vun en Gaststeed, Makler un Wildhöder. In’t Johr 1914 is he in Mack Sennett sien Filmstudio Helpsmann vun’n Kameramann worrn, un hett dat na en poor Johren to’n egenstännigen Kameramann bröcht. In disse Tiet hett he bi eenige högerklasige Produkschonen mitarbeit, as to’n Bispeel bi The Ten Commandments (dt.: Die Zehn Gebote) vun Cecil B. DeMille. Vun 1928 an weer he eerste Kameramann – faken bi tweetklassige Westernprodukschonen. Dat änner sik denn aver, nadem he René Clair sien It Happened Tomorrow un Douglas Sirk sien Summer Storm opnahmen harr. 1947 weer he von John Ford för den John-Wayne-Film Fort Apache anstellt. Mit Ford harr he vörher al in de 1930er Johren arbeit. Jemehr Tosamenarbeit güng na den Film wieter. Butendem harr Stout ok de Kamera bi John-Wayne-Filmen, bi de Ford nich Speelbaas weer. Sien gröttsten Spood harr Stout mit den Film The Quiet Man ut dat Johr 1952, för den he mit den Oscar uttekent worrn is. In’t Johr 1954 hett Stout sien
The Desert Trail is de Titel vun en US-amerikaanschen Western ut dat Johr 1935. In den B-Movie hett John Wayne de Hööftrull speelt, Speelbaas weer Lewis D. Collins (ünner den Naam Cullen Lewis). Dreiht weer de Film an verscheden Öörd in Kalifornien. De Premiere weer an’n 22. April 1935 in de USA. De Frünnen John Scott, en Rodeo-Rieder, un Kansas Charlie, en Speler, de veel för Fronslüüd över hett, sünd op’n Weg na Rattlesnake Gulch. Dor schall en groot Rodeo stattfinnen, an dat John deelnehmen will, wiel Charlie sien Glück in’t Koortenspeel versöken deit. Dorbi höört he, dat de Veranstalters nich noog innahmen hebbt, üm de Priesgeller vull uttobetahlen. Dat vertellt he foorts John, de dorophen sien 900 $ ut dat Büro mit vörhollen Pistool afhollen deit. Man, kuum dat de beiden weggahn sünd, överfallt Pete un Jim dat Büro, scheet den Anstellten Farnsworth doot un rüümt den Safe ut. As de Sheriff un annere Lüüd in’t Büro kamt, doot Pete und Jim so as weern se ok jüst eerst dortokamen un vertellt, dat Scott un Kansas kort na’n Schott ut dat Büro kamen weern. Fehl harr nich fehlt, den harr de Sheriff jem tofaten kregen. Man, John un Charlie
Theodor II. (* in Rom; † um November 897) weer in dat Johr 897 för 20 Daag Paapst. Över sien Pontifikat is nich völ bekannt. Seker is, dat de gebörtige Römer in’ November 897 to’n Nahfolger vun Romanus’ wählt wurr. In den sülvigen Maand is de „freedenlevende Mann“, as he in Borns nömmt wurr, storven. Trotz sien bannig kört Amtstiet hett Theodor II. dat schafft, de Wirren in Rom, de sien Vörgänger hervörropen harrn, eenigermaaten in Ördnung to bringen. He hett en Synode inberopen, de de Beslüsse vun de Liekensynode van 897 upheven un de postum schändten Paapst Formosus rehabiliteeren dee. De vun en Eremit funnen, verstümmelt Liek vun Formosus leet de Paapst mit all Ehren nah Rom överführen un in Sankt Peter bisetten Vito Loré: Theodore II In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2 (Niccolò I, santo, Sisto IV), Rom 2000, OCLC 313581688, S. 51–51 (italieensch) Ernst Pulsfort: Theodor II. (Papst). In: Biographisch-Bibliographisches Kirchenlexikon (BBKL). Band 11, Bautz, Herzberg 1996, ISBN 3-88309-064-6, Sp. 859–860. Georg Schwaiger: Theodor II. In: Lexikon des Mittelalters (LexMA). Band 8, LexMA-Verlag, München 1997, ISBN 3-89659-908-9, Sp. 629–630 Theodor II. (Paapst). Mehr Biller, Videos oder Audiodateien to’t Thema gifft
Neeikamperfehn is en Gemeente in d’ Landkreis Leer midden in Oostfreesland. Se is Lidd van d’ Samtgemeente Hesel. De Gemeente besteiht siet de Refoorm van d’ Gemeenten in Neddersassen van dat Jahr 1973. Der Naam is tosammensett ut de Namen van de Dörpen Stiekelkamperfehn un Neeifehn, de 1973 to de Gemeente Neeikamperfehn tosammenfaat wurren. De Gemeente is 627 Hektar groot. D’r wahnen 1600 Lü. Ok wenn dat Grünnen van Neeikamperfehn in dat Jahr 1973 was, so sünd beid Oortsdeelen wat oller. Beid wurren in dat Jahr 1660 in d’ Moor as Fehnsiedeln gründt. Dat dat Fehndörpen sünd, is vandag noch an de Wieken to sehn, de dwars de Gemeente gahn. Nordelk grenzt Neeikamperfehn an dat Loog Timmel, dat to de Gemeente Grotefehn in d’ Landkreis Auerk hört. Westelk liggt Jheringsfehn in de Gemeente Moormerland, südelk un oostelk is Neekamperfehn van de Gemeente Hesel insluten. De beid Dörpen Beningafehn un Stikelkamp hören to de Gemeente Hesel, man van de heele Leven un ok van de Upboo billen se mit Neeikamperfehn en Eenheeid. De Inwahners van Beningafehn un Stikelkamp stüren hör Kinners to de Grundschool Neeikamperfehn, gahn na d’ luthersche Kark in Stiekelkampfehn un hören to de sülvke Spoortvereen as de Neeikamperfehntjers.
Eugene Francis Fama (* 14. Februar 1939 in Boston) is en US-amerikaansch Wertschapswetenschapler, de inflootriek Bidrääg to de Portfoliotheorie utarbeit hett. He kreeg 2013 den Nobelpries för Wertschapswetenschapen. Fama studeer Romaansch Spraken un kreeg 1960 den Bachelor an de Tufts University. Dornah wessel he an de Graduate School of Business vun de University of Chicago, wo he 1963 sien MBA maken dee un 1964 mit de Arbeit The Behavior of Stock Market Prices sien Doktertitel (Ph. D.) kreeg. Sien Doktorvader weer Benoît Mandelbrot. Fama weer dor Assistentperfesser (1963–65), außerordentlich Perfesser (1966–68), Perfesse (1968–73), Theodore-O.-Yntema-Perfesser (1973–84), Theodore-O.-Yntema-Distinguished-Service-Perfesser (1984–93) un is siet 1993 Robert-R.-McCormick-Distinguished-Service-Perfesser för Wertschapswetenschapen. Sien Tiet in Chicago wurr blots ünnerbraken dör Gastprofessuren an de Katholieke Universiteit Leuven (1975–76) un de University of California, Los Angeles (1982–95 immer in' Winter). All in sien Dissertatschoon hett Fama versöcht, dortostellen, dat Aktienkurse nich vörherseggt wurrn könnt, sonnern Tofallsbewegungen ünnerliggen. Later hett he sowohl theoretisch as ok empirisch up de Rebeeden vun de Portfoliotheorie un Priesbillen arbeit. 1970 hett he den Begreep Effizienzmarkthypothese präägt. In de 1990er Johren schreev he tosommen mit Kenneth French en Reeg vun Upsatzen, de de Gültigkeit vun dat Capital Asset Pricing Model (CAPM) in Fraag stellen deen. Dit
George Wald (* 18. November 1906 in New York, USA; † 12. April 1997 in Cambridge, Massachusetts, USA) weer en US-amerikaansch Physioloog un kreeg den Nobelpries för Physiologie oder Medizin. 1927 kreeg Wald sien Bachelor an dat Washington Square College vun de New York University un 1932 sien Doktertitel (Ph.D) in Zoologie an de Columbia University. Ansluutend folgten Forschungsupenhollen bi Otto Warburg in Berlin, bi Paul Karrer in Zürich un bi Otto Fritz Meyerhof in Heidelbarg. As Jööd muss he 1933 wegen de Machtgriepen vun de Natschonalsozialisten Düütschland verlaaten. He keem denn tonächst an de University of Chicago, dornah 1934 an de Harvard University. Dor wurr he later Perfesser. 1950 wurr he to’n Liddmaat vun de National Academy of Sciences wählt. Wald kreeg 1953 den Albert Lasker Award for Basic Medical Research un 1967 gemeensam mit Ragnar Granit un Haldan Keffer Hartline den Nobelpries för Physiologie oder Medizin för de Ünnersöken vun de physiologischen un chemischen Sehvörgänge in’ Oog. Hüm gelung ünner anner dat Entslöteln vun de Funktschoon vun Vitamin A (Opdecken vun Vitamin A1 = Retinol un Vitamin A2 = Dehydroretinol in de Retina) un vun dat Sehpurpur oder Rhodopsin in den Stäbchen vun de Retina. George Wald weer
Der grüne Bogenschütze (op plattdüütsch so veel as: „De gröne Bagenschütt“) is de Titel vun en düütschen Krimialfilm ut dat Johr 1961. Speelbaas weer Jürgen Roland. Bi den Film hannelt sik dat üm den föfften Krimi ut de Edgar-Wallace-Reeg vun de Nakriegstiet, de op den Roman The Green Archer vun Edgar Wallace baseert un vun Rialto Film produzeert weer. Dreiht worrn is de Film in Hamborg un Sleswig-Holsteen. Sien Premiere harr de Film an’n 2. Februar 1961. Julius Savini is de Sekretär vun den US-amerikaanschen Millionär Abel Bellamy un föhrt Touristen dör den sien Slott Garre Castle, wenn Bellamy nich in’t Land is. Över dat Slott vertellt man sik, dat hier de Geist vun den so nöömten gröne Bagenschütt ümgeiht. As een vun de Touristen mit en grönen Piel doodschaten warrt, forscht de Polizei na. Ruchweg to glieken Tiet warrt dat Navergrundstück Ladys Manor vun en Mr. Howett köfft, de dor mit sien Patendochter Valerie intehn deit. Valerie sülvst söcht al eenige Tiet na ehr Mudder Elaine, de verswunnen is. As Bellamy torüch in London is, warrt he an’n Flaaghaven vun Reporters befraagt. Bito kummt dat to en unfründlich Op’nannerdrapen mit den fröheren Gefängnisoppasser Creager. As Creager kort dorop Scotland
Marinus I. (mitünner falsch ok Martin II. nömmt; * in Gallese; † 15. Mai 884 in Rom) weer van 882 bit to sien Dood Paapst. Marinus weer de Söhn vun en Preester mit Naam Palumbo ut Umbrien. Vör sien Wahl to'n Paapst weer he Bischop vun Cerveteri. He weer de eerste Pontifex, de tovör Bischop vun en annern Stadt as Rom ween weer. De Wessel vun en Bischopsseet up en annern, de so nömmt Translatschoon, weer nah dormals gellen kanonisch Recht blots in selten Utnahmefällen tolaaten. So harrn vör Marinus in de Regel blots Diakone vun dat Bisdom Rom den Paapstthron besteegen. In sien kört Pontifikat hett Marinus de versöhnliche Politik vun sien Vörgänger Johannes VIII. gegenöver Photios I., den Patriarchen vun Konstantinopel beend, un hett 882 noch mal de sien Exkommunikatschoon bestätigt. Marinus I. hett fiev Kardinäle ernennt, dorünner de lateren Paapsten Hadrian III. un Stephan V. Buterdem hett he den vun Johannes VIII. afsetten Bischop vun Porto, den lateren Paapst Formosus, weer in sien Amt insett. Klaus Herbers: Marinus I. In: Biographisch-Bibliographisches Kirchenlexikon (BBKL). Band 5, Bautz, Herzberg 1993, ISBN 3-88309-043-3, Sp. 827–828. Marinus I.. Mehr Biller, Videos oder Audiodateien to’t Thema gifft dat bi Wikimedia Commons. Normdaten:
De Flamengo, an un for sik Clube de Regatas do Flamengo, is en brasiliaansch Football-Vereen ut Rio de Janeiro. Grünnt wurrn is he an'n 17.11.1895. Weltpokal: 1981 Brasiliaansch Meester: 1980, 1982, 1983, 1987, 1992, 2009 Brasiliaansch Pokal: 1990, 2006 Rio de Janeiro Meester: 1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979(Special), 1981, 1986, 1991, 1996, 1999, 2000, 2001, 2004, 2007, 2008, 2009, 2011 Websteed vun de Vereen (portugeesch) Disse Artikel is man blots en Stubben. Du kannst Wikipedia helpen un em verbetern.
Merton Howard Miller (* 16. Mai 1923 in Boston, Massachusetts; † 3. Juni 2000 in Chicago) weer en US-amerikaansch Ökonom un kreeg tosommen mit Harry Max Markowitz un William Forsyth Sharpe 1990 den Nobelpries för Wertschapswetenschapen för sien grundleggen wetenschaplich Bidrääg to de Theorie vun de Ünnernehmensfinanzen. 1952 hett he sien Doktertitel (Ph.D) in Wertschapswetenschapen vun de Johns Hopkins University kreegen. An' 14. Dezember 1990 kreeg he de Ehrendokterwürde vun de Universität Karlsruhe. mit Eugene Francis Fama: The Theory of Finance. Holt, Rinehart & Winston, New York [u. a.] 1972, ISBN 0-03-086732-0 Merton Howard Miller up de Sieden vun den Nobelpries (engelsch) DNB-Katalog Normdaten: GND: 124216692 (OGND, AKS) | LCCN: n80030661 | VIAF: 100258394 | Wikipedia-Personensöök
Free Wählers (anner Betekens: Wählergemeenskupp, Wählervereenigen, Wählergrupp) sünd kien normaal politisch Parteien. Dat sünd „blot“ Börgers, de suk tosammensluten hebben, um in hör Gemeente of Landkreis, of un to ok in’t Bunnsland to en Wahl antotreden. Faken komen süks free Wählergemeenskuppen van en Börgerinitiative. Meest sünd de Gemeenskuppen so nömd Indragen Vereenen. Besünners up dat Land hebben free Wählergruppen en groot Bedüden in d’ Kommunaalpolitik. In mennig Gemeeten sitten se in de Gemeenteraden of hebben of un to ok maal de Buurmester. In groten Städer un up Lannesebende sünd se daartegen bold nich van Belang. Umdat se so up hör egen Kuntrei utricht sünd, gift dat kien Organisatschoon van all tosammen. Dat gift blot regionaal Tosammenslutens. Man völ Gemeenskuppen warken bi de Verband van de Free Wählergemeenskuppen mit, en Vereen van dit Gruppen. Up Stünns is de Vörsitter van dit Vereen Landraad Armin Grein ut de Landkreis Main-Spessart. Free Wählers versöken, de Politiek in hör Gemeenten so utorichten, dat maakt word, wat de Gemeente würkelk nütten deit. Se löven, dat de normaal Parteien dat nich könen, umdat de so van d’ Lannes- un Bunnspolitiek offhangig sünd. Man de politisch Utrichten is unnerschedelk. Dat gift ok en paar Gruppen, de heel
Queen weern en britsche Rockband, de ut Freddie Mercury (Gesang, Rhythmusgitarr, Tasteninstrumente), John Deacon (Bass, Gitarr), Brian Harold May (Gesang, Leadgitarr, Sitar) un Roger Meddows Taylor (Perkussion, Gesang) bestunn. De Band is 1970 grünnd wurrn un bestunn meest twee Johrteinten. Queen (1973) Queen II (1974) Sheer Heart Attack (1974) A Night at the Opera (1975) A Day at the Races (1976) News of the World (1977) Jazz (1978) The Game (1980) Flash Gordon (1980) Hot Space (1982) The Works (1984) A Kind of Magic (1986) The Miracle (1989) Innuendo (1991) Made in Heaven (1995) Queen. Mehr Biller, Videos oder Audiodateien to’t Thema gifft dat bi Wikimedia Commons. Offiziell Websteed vun Queen (engelsch) Offiziell Websteed vun Queen + Paul Rodgers (engelsch) Offiziell Websteed vun Brian May, de in Bri’s Soapbox regelmatig sülvst schrifft (engelsch)
Queen betekent Queen, en jung Rindveeh, Queen, engelschen Utdruck för Königin un besünners de Königin von Grootbritannien (Elisabeth II.), Queen, engelsche Band, Queen, Musikalbum von Queen ut dat Johr 1973, Queen, brietsche Tiedschrift (1861–1970), Queen, Oort in Montana, USA, Queen, Oort in Nee-Mexiko, USA, Queen, Oort in’n Bedford County, Pennsylvania, USA, Queen, Oort in’n Forest County, Pennsylvania, USA, Queen, Oort in’n Warren County, Pennsylvania, USA, HMS Queen, Dreedeckerlienschipp von de brietschen Marien (1839), Queen, Statschoon von de Toronto Subway, Kanada, Queen, Markennaam von’n fröheren brietschen Automobilhersteller Horner & Sons. Queen is de Familiennaam von Alvin Queen (* 1950), US-amerikaanschen Jazzmusiker, Carol Queen (* 1957), US-amerikaansche Schrieversche, Rutgeverin un Sexuaalwetenschopperin, Ellery Queen, Pseudonym von Frederick Dannay (1905–1982) un Manfred Bennington Lee (1905–1971), US-amerikaansche Schrievers, Ivy Queen (* 1972), Musikerin ut Puerto Rico, Mel Queen (1918–1982), US-amerikaanschen Baseballspeler, Mel Queen (1942–2011), US-amerikaanschen Baseballspeler, Stuart Alfred Queen (1890–1987), US-amerikaanschen Sozioloog, Wendy Lee Queen (* 1981), US-amerikaansche Chemikerin un Materiaalwetenschopperin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lars Peter Hansen (* 26. Oktober 1952 in Urbana, Illinois) is en US-amerikaansch Wertschapswetenschapler. He kreeg 2013 den Nobelpries för Wertschapswetenschapen. Lars Peter Hansen kreeg 1974 den Bachelor in Mathematik un Politikwetenschapen an de Utah State University un 1978 den Doktertitel Ph. D. in Wertschapswetenschapen bi Christopher Albert Sims an de University of Minnesota. Ansluutend wurr he Assistenzperfesser (1978–80) un Associate Perfesser (1980–81) an de Carnegie Mellon University. 1981 wessel he an de University of Chicago, wo he bit 1984 Associate Perfesser, 1984 bit 1990 Perfesser un 1990 bit 1997 Homer J. Livingston Perfesser weer. Siet 1997 is he dor Homer J. Livingston Distinguished Service Perfesser. Buterdem weer he van 1998 bit 2002 Vörsitter vun dat Wertschapsdepartment. As Gastperfesser weer he 1983 an dat Massachusetts Institute of Technology, 1986 an de Harvard University, 1989/90 an de Stanford University un 2007 an de Northwestern University. Hansen arbeit över de verallgemeenert Momentenmethode un dormit tosommenhangen Anwendungen in de Makroökonomie un de Finanzwetenschap. Bispeelswies bruukt he den Terminzins as Vörherseggensmögelkeit för den Kassazins. De vun hüm entwickelt Methoden wurrn in dynamischen ökonometrischen Modellen bruukt. Buterdem ünnersöcht he Robustheit un Risiko. 2013 kreegen Hansen, Eugene Francis Fama un Robert James Shiller den Nobelpries för
Pauline Parmentier (* 31. Januar 1986 in Cucq) is en franzöösch Tennisspelerin. Mit söss Johren fung Pauline Parmentier in’ Kreis vun hör Familie mit dat Tennisspelen an. Se hett noch twee öllere Bröers. In dat Johr 2000 hett se hör eerst Match as Profi up de ITF-Tour bestreeden. Ehrn eersten Titel up de WTA Tour hett se sück 2007 in Taschkent sekert, wo se de Wittrussin Wiktoryja Asaranka up Hartplatz in twee Satzen besiegen kunn. Een Johr later weer se ok up Sand spoodriek, as se in Bad Gastein de Tschechin Lucie Hradecká glatt mit 6:4 un 6:4 besiegen kunn. 2008 weer Parmentier för Frankriek bi de Olympisch Sömmerspelen in Peking an’ Start. Se verlor dor aber hör Eerstrunnenspeel gegen de an Positschoon 16 sett Slowakin Dominika Cibulková mit 1:6 un 5:7. Hör hööchst Platzeeren in de Tennis-Weltranglist weer Platz 40 in’ Juli 2008 in’t Eenzel un Platz 89 in’t Düppel in April 2012. Pauline Parmentier. Mehr Biller, Videos oder Audiodateien to’t Thema gifft dat bi Wikimedia Commons. WTA-Profil vun Pauline Parmentier (engelsch) ITF-Profil vun Pauline Parmentier (engelsch) Fed-Cup-Statistik von Pauline Parmentier (engelsch)
Python is en dynaamsch Programmeerspraak, de normalerwies in en Interpreter utföhrt warrt. Mit Python kann 'n objektorienteert, aspektorienteert un ok funkschonaal arbeiden. Butendem hett Python en ümfangrieke Standardbibliotheek un vele inbote Datentypen un kann somit op vele Rebeden insett worrn. Een Besünnerheid vun Python is, dat de Programmstruktur dör dat Inrücken vun de Regen billt warrt. Annere Spraken bruukt dor Klemmen oder Slötelwöör vör. Een seggt, dat Python besünners eenfach to lehren is, üm dat de Spraak en eenfache un klore Syntax hett. Siet 2008 is Python faken ünner de eersten teihn Programmeerspraken in de TIOBE Programming Community Index. Utklamüüstert worrn is Python vun Guido van Rossum an 'n Anfang vun de 1990er Johren. Van Rossum sien Teel weer dat, en Spraak mit en klore Syntax to schapen, de eenfach to lesen un eenfach to lehren is. Basis weer de Programmeerspraak ABC, an de van Rossum ok arbeidt hett. De Naam vun Python weer inspireert vun de britischen Komikers Monty Python. Hüüttodaags warrt Python vun de Python Software Foundation wiederentwickelt, de ok de Standardimplementatschoon vun Python — CPython — maakt. CPython is Open Source, in C programmeert un löppt op vele verschedene Bedrievssystemen. Python is een vun de wenigen Spraken,
True Grit betekent True Grit, Roman vun Charles Portis ut dat Johr 1968, True Grit, US-amerikaanschen Western na den Roman ut dat Johr 1969, True Grit, US-amerikaanschen Western na den Roman ut dat Johr 2010, True Grit: A Further Adventure, Feernsehsequel to den eersten Film ut dat Johr 1978, True Grit, Musikalbum vun Glen Campbell ut dat Johr 1969, True Grit, Leed vun Glen Campbell, dat mit en Oscar uttekent weer, True Grit, Musikalbum vun Cock Sparrer ut dat Johr 1987. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Eugène Louis Boudin (* 12. Juli 1824 in Honfleur; † 8. August 1898 in Deauville) weer en franzöössch Maler, Vörlöper vun den Impressionismus un en vun de eersten Freeluchtmaler. As Söhn vun en Hafenlotsen hett Boudin all mit 10 Johr as Schippsjung up en dampbedreven Fähr tüschen Le Havre un Honfleur arbeit. 1835 truck de Familie nah Le Havre, wo de Vader vun Boudin en Laden för Schrievworen un Billerrahmen apen maken dee, in den ok de junge Eugène arbeiten dee, bevör he later sien eegen Geschäft harr. Eugène Boudin hett eenig Kunstmaler ut de Gegend kennen lehrt un fung an, hör Biller in sien Laden uttostellen. Maler as Constant Troyon, Jean-François Millet un Eugène Isabey hebbt Boudin Moot maakt, sülvst to'n Pinsel to griepen. Mit 22 Johr geev he sien Geschäft up un hett denn blots nah as Maler arbeit. Mit en Stipendium vun de Stadt Le Havre kunn he af 1851 in Paris studeeren. Studienreisen hebbt hüm nah Flannern, Süüdfrankriek, Venedig un vör allen immer weer in de Bretagne führt – he bleev aber immer sien Heimat Normandie trüe. Nah 1850 entstunn up de Ferme Saint-Siméon dicht bi Honfleur en lütt Künstlerkolonie, wo Boudin sück mit befrüend Malers,
Horst Köppel (* 17. Mai 1948 in Stuttgart) is en ehmalger düütsch Footballspeler un hüüd Footballtrainer. As Störmer weer he van 1966 bit 1979 för den VfB Stuttgart un Borussia Mönchengladbach aktiv. Mit de Borussia wurr he 1970, 1971, 1975, 1976 un 1977 Düütsch Meester. Buterdem wunn he mit de Gladbacher 1975 un 1979 den UEFA-Pokal. Dortüschen speel Köppel in' Sömmer 1976 un 1977 in de nordamerikaansch Profiliga NASL för de Vancouver Whitecaps. In de Düütsch Football-Natschonalmannschap speel Köppel van 1968 bit 1973 elf Mal un hett dorbi twee Doren schaaten. Bi de Football-Europameesterschap 1972 stunn he ok in den Kader vun de düütsch Mannschap, keem aber nich to'n Insatz. Nah sien Tiet hett he den 1. FC Viersen (as Spelertrainer), Arminia Builefeld, Bayer Uerdingen, Borussia Düörpm, Fortuna Düsseldörp un Borussia Mönchengladbach traineert. As Assistenztrainer weer Köppel todem bi den 1. FC Köln un Eintracht Frankfort instellt. Buterdem weer he as Trainer för den DFB aktiv (ünner annern bi de WM 1986). Mit Borussia Düörpm wurr he as Trainer 1989 DFB-Pokalsieger un folg an' 26. März 1992 up Hans-Jürgen Gede bi Fortuna Düsseldörp, wo Köppel oorsprünglich an' 30. Januar 1992 as Sportdirektor insteegen weer. Ünner sien Regie is Düsseldörp denn